Գեներալ-մայոր Գեորգի Գասպարյանի վկայությամբ, Քարվաճառում թեեւ միմյանց հաջորդող լեռնաշղթաներ էին՝ առավելապես ականանետների աշխատանքի տեղանք, բայց հրետանին մեծ դեր ունեցավ: Ամենադժվարը գիծը ճեղքելն էր՝ Աղդաբանի առումը, որտեղ թշնամու ուժերի մեծ կուտակումներ կային, որոնք հրետանու հարվածներից նահանջեցին: Դրանից հետո արդեն տեսադաշտ բացվեց, հրետանին դիպուկ կրակ էր վարում, եւ Կիրովաբադ փախչող խուճապահար բանակը հսկա ռազմավար թողեց, նաեւ հրթիռահրետանային բազմաթիվ կայանքներ, հրետանային սարքեր ու սպառազինություն, ինչը թույլ տվեց հենց տեղում նորոգել ստորաբաժանումների հրթիռահրետանային տեխնիկան, եւ դեռ պաշտպանության բանակում ձեւավորել նոր ստորաբաժանումներ: